Abrid n tala  yefka-d udem i deg tettidir tayri zik-nni, imi deg ubrid n tala i t-ttemlili tmeṭṭut akk d win tḥemmel, neɣ lakk d win ara textir ad yili d argaz-is n yimal, daɣen ilmezyen deg yimuras n unebdu truḥun tɣaman deg tzemmurt id yuzgan ɣef ubrid n tala iwakken ad wallin tid ḥemmlen neɣ ad hedren yid-sent, imi ɣas ma tezdi leḥmmala ger-sin lameɛna lebɣi yettuɣal ɣer yimawlan, aceku d baba-s ara yextiren argaz i yelli-s xas ma ul-is atan ɣer wayed, imi tameṭṭut deg tallit-nni ur tezmir ara ad teṛṛez lhedra n baba-s.